Acum suntem cu toții activiști.
(Aplauze)
Mulțumesc.
O să mă opresc aici.
(Râsete)
De la familiile care luptă să aibă bani pentru școlile publice,
zecile de mii de oameni ce s-au alăturat marșului Occupy Wall Street
sau au mărșăluit cu Black Lives Matter
să protesteze contra brutalității poliției împotriva afro-americanilor,
familii care s-au alăturat mitingurilor,
pentru viață și alegere,
aceia dintre noi care se tem
că prietenii și vecinii noștri vor fi deportați
sau că vor fi adăugați pe liste
deoarece sunt musulmani,
oameni ce susțin dreptul de a deține arme și controlul armelor
și milioanele de oameni care au luat parte la marșurile femeilor
în toată țara, în ianuarie.
(Aplauze)
Suntem cu toții activiști acum,
iar asta înseamnă că suntem cu toții îngrijorați în privința filajului.
Filajul înseamnă colectarea și folosirea de către guvern
a informațiilor private și sensibile despre noi.
Iar filajul este esențial
pentru aplicarea legii și pentru securitatea națională.
Dar istoria filajului
este una care include supravegherea abuzivă
în care informația sensibilă a fost folosită împotriva oamenilor
datorită rasei lor,
originii naționale,
orientării sexuale,
și în special, datorită activismului lor,
a convingerilor politice.
Acum 53 de ani,
Dr. Martin Luther King Jr. a ținut discursul „Am un vis”
la Mall în Washington.
Astăzi, ideile din spatele discursului său despre egalitate rasială și toleranță
sunt atât de necontroversate
încât fiicele mele studiază discursul în clasa a III-a.
Dar la acea vreme, Dr. King era foarte controversat.
Legendarul și faimosul director FBI, J. Edgar Hoover, credea
sau voia să creadă
că Mișcarea pentru Drepturi Civile era o conspirație comunistă sovietică,
menită să destabilizeze guvernul american.
Agenții lui Hoover au pus microfoane în camerele de hotel ale lui Dr. King,
iar acele microfoane au surprins discuții între lideri ai drepturilor civile
care vorbeau despre strategii și tactici ale Mișcării pentru Drepturi Civile.
Au mai surprins și sunetele
din momentele când Dr. King făcea sex cu alte femei decât soția lui,
iar J. Edgar Hoover a văzut oportunitatea
de a discredita și submina Mișcarea pentru Drepturi Civile.
FBI a trimis un pachet cu aceste înregistrări,
împreună cu o notă scrisă de mână pentru Dr. King
și o ciornă a acestei note a fost găsită în arhiva FBI după mulți ani,
iar în scrisoare scria:
„Nu ești om al bisericii și știi asta.
King, asemeni tuturor impostorilor, sfârșitul tău e aproape.”
Scrisoarea părea chiar să-l încurajeze pe King să se sinucidă,
spunând: „King, ți-a mai rămas un singur lucru de făcut.
Știi ce anume.
Fă asta înainte ca mizeria, anormalitatea, înșelătoria ta
să fie expuse în fața națiunii.”
Dar aspectul important este
că Dr. King nu era anormal.
Fiecare dintre noi are ceva ce vrea să ascundă de altcineva.
Și chiar mai important,
nici J. Edgar Hoover nu era anormal.
Această istorie de abuzuri în filaj
nu e istoria unui singur om rău, megaloman.
De-a lungul deceniilor sale în FBI,
J. Edgar Hoover s-a bucurat de sprijinul președinților în al căror serviciu a fost,
democrați și republicani.
La urma urmei, John F. Kennedy și fratele său, Robert Kennedy
știau și au aprobat supravegherea lui Dr. King.
Hoover a condus un program numit COINTELPRO timp de 15 ani,
proiectat să spioneze și să submineze grupări civile
devotate unor cauze precum drepturile civile,
Mișcarea Drepturilor Femeilor,
militanți pentru pace și mișcări anti-război.
Iar filajul nu s-a oprit la asta.
Lyndon Baines Johnson,
în timpul campaniei electorale,
a ordonat să se pună microfoane în avionul rivalului său, Barry Goldwater,
ca parte a efortului său de a câștiga cursa electorală.
Iar apoi, bineînțeles, a fost Watergate.
Au fost prinși hoți
intrând în sediul Comitetului Democratic Național
la Hotelul Watergate,
administrația Nixon a fost implicată în mușamalizarea spargerii,
și, în cele din urmă, Nixon a trebuit să demisioneze ca președinte.
COINTELPRO și Watergate au fost un semnal de alarmă pentru americani.
Filajul a scăpat de sub control
și era folosit pentru a nimici rivalii politici.
Astfel, americanii s-au folosit de ocazie
și am reformat legea filajului.
Unealta principală pe care am folosit-o pentru a reforma legea filajului
a fost să solicităm un mandat de percheziție
pentru ca guvernul să poată să aibă acces la telefoanele și scrisorile noastre.
Motivul pentru care e important un mandat de percheziție
e că interpune un judecător
în relația dintre anchetatori și cetățeni,
iar sarcina judecătorului e să se asigure
că există un motiv întemeiat pentru filaj,
că filajul vizează oamenii potriviți
și că informațiile strânse
urmează să fie folosite în scopuri guvernamentale legitime
și nu discriminatorii.
Acesta era sistemul nostru,
iar asta înseamnă
că Președintele Obama nu a interceptat conversațiile telefonice din Trump Tower.
Acest sistem e programat să prevină așa ceva
fără ca să fie implicat un judecător.
Dar ce se întâmplă când nu mai vorbim de conversații telefonice sau scrisori?
Astăzi, avem tehnologie
care face să fie mai ieftin și mai ușor pentru guvern să strângă informații
despre oameni obișnuiți.
Arhiva conversațiilor telefonice
poate arăta dacă ai o dependență,
care e religia ta,
căror organizații filantropice le donezi,
ce candidat politic sprijini.
Și totuși, guvernul nostru a strâns, cu năvodul,
înregistrările telefonice ale americanilor timp de ani întregi.
În 2012, Convenția națională republicană
a evidențiat o nouă tehnologie pe care intenționa să o folosească,
recunoașterea facială,
pentru a identifica oameni care se aflau în mulțime
și care puteau fi activiști sau instigatori,
și să-i oprească din timp.
Astăzi, peste 50% din americanii adulți
își au profilul digital într-o bază de date guvernamentală.
Departamentul pentru alcool, tutun și explozibil
a născocit un plan
ca să afle care sunt americanii care merg la demonstrații de arme,
folosind detectori pentru plăcile cu numere de înmatriculare
ca să scaneze numerele de înmatriculare ale mașinilor
din parcările acestor evenimente.
În prezent, credem că peste 70% din departamentele de poliție
au tehnologie de detectare automată a plăcuțelor de înmatriculare
pe care o folosesc pentru a urmări mașinile când circulă prin oraș.
Și toate aceste informații,
numerele de înmatriculare, profilul facial digital,
înregistrările convorbirilor telefonice,
agenda cu adrese, lista de prieteni,
fotografiile pe care le-ai încărcat în Dropbox sau Google Photos,
și uneori chiar și mesajele și email-urile
nu sunt protejate de necesitatea unui mandat.
Asta înseamnă că avem aceste informații despre oameni obișnuiți
recent disponibile la un cost foarte mic.
E epoca de aur pentru filaj.
Fiecare părinte o să înțeleagă ce înseamnă asta.
Când ai un copilaș
și acesta e mic,
copilul nu se poate da jos din pătuț.
Dar în cele din urmă fetița crește și poate să se dea jos,
dar îi spui: „Nu te da jos din pătuț, bine?”
Fiecare părinte știe ce o să întâmple.
Unii copilași o să se cațere afară din pătuț.
Corect? Aceasta e diferența dintre abilitate și permisiune.
Ei bine, e valabil și în cazul guvernului astăzi.
În trecut guvernul nu avea abilitatea
de a conduce filaj la scară mare pe sute de milioane de americani
și apoi să folosească abuziv informațiile.
Dar acum guvernul nostru s-a maturizat
și avem tehnologia contemporană.
Guvernul are abilitatea,
iar asta înseamnă că legea e mai importantă ca oricând.
Se presupune că legea spune
când guvernul are permisiunea să facă asta
și se presupune că asigură un fel de ramificație.
Observăm când acele legi sunt încălcate
și există o anumită ramificație sau pedeapsă.
Legea e mai importantă ca oricând deoarece acum trăim într-o lume
unde doar regulile împiedică guvernul
să abuzeze de aceste informații.
Dar legea a dat greș cu asta.
În mod special din 11 septembrie, legea a dat greș cu asta
și nu avem implementate regulile de care avem nevoie.
Și vedem ramificațiile acestui lucru.
Centrele de fuziune sunt aceste grupuri operative
între guvernul local, statal și federal
care ar trebui să depisteze terorismul domestic.
Iar ce am văzut sunt rapoarte ale grupurilor operative
în care se spune că ați putea fi periculoși
dacă ați votat pentru un candidat al unui terț partid,
sau dacă aveți un steag cu „Nu mă călca în picioare”,
sau dacă vă uitați la filme care sunt împotriva taxelor.
Aceleași grupuri operative au spionat listele grupurilor comunității islamiste
și quackerii care se opun recrutării militare în liceu.
Serviciul intern pentru venituri a verificat în mod disproporționat
grupuri care au în denumirea lor „Tea Party” sau „Patriot”.
Acum vama și patrula de graniță
opresc oamenii care vin în țară
și ne cer parolele rețelelor de socializare,
ceea ce le va permite să vadă cine ne sunt prietenii,
ce spunem
și chiar să se dea drept noi online.
Partizani așa ca mine
au încercat să atragă atenția oamenilor asupra acestor lucruri
și au luptat împotriva lor ani întregi.
Aceasta a fost o imensă problemă în administrația Obama,
dar acum problema e și mai gravă.
Când Departamentul de poliție din New York
îi spionează pe musulmani
sau când un departament de poliție folosește detectori pentru plăcuțe
ca să afle unde sunt soțiile ofițerilor
sau genul ăsta de lucruri,
devine extrem de periculos.
Dar când un președinte redirecționează puterea
supravegherii federale și a guvernului federal
ca să se răzbune pe opoziția politică,
asta e tiranie.
Acum suntem cu toții activiști
și toți avem un motiv să ne temem de filaj.
Dar exact ca pe timpul lui Dr. Martin Luther King,
putem reforma status quo-ul.
În primul rând, folosiți criptarea.
Criptarea vă protejează informațiile
ca să nu fie colectate în mod necostisitor și oprtunist.
Dă înapoi epoca de aur a filajului.
În al doilea rând, sprijiniți reforma în filaj.
Știați că dacă aveți un prieten
care lucrează pentru guvernul francez sau cel german
sau pentru o grupare internațională pentru drepturile omului
sau pentru o companie petrolieră globală,
prietenul vostru e o țintă de contraspionaj validă?
Asta înseamnă că atunci când vorbești cu acel prieten,
guvernul SUA poate că strânge aceste informații.
Iar când aceste informații sunt strânse,
chiar dacă sunt conversații cu americani,
pot fi apoi trimise la FBI,
iar FBI-ul are voie să le verifice
fără să aibă nevoie de mandat.
fără o cauză probabilă,
căutând informații despre americani
și orice infracțiune am fi putut comite
fără să trebuiască să documenteze nicio suspiciune.
Legea care permite să se întâmple unele din aceste lucruri
se numește Secțiunea 702 din Amendamentele FISA,
și avem o mare oportunitate anul acesta,
deoarece Secțiunea 702 va expira la sfârșitul lui 2017,
ceea ce înseamnă că inerția Congresului e de partea noastră
dacă vrem reformă.
Putem să-i presăm pe reprezentanții noștri
să implementeze reforme importante la această lege
și să ne protejeze datele de această redirecționare și utilizare greșită.
În cele din urmă, unul dintre motivele pentru situația scăpată de sub control
e din cauză că mult din ce se întâmplă cu filajul -
tehnologia, regulile ce împuternicesc și politica
ce se află acolo sau nu ca să ne protejeze -
sunt secrete sau clasificate.
Avem nevoie de transparență și avem nevoie să știm ca americani
ce face guvernul în numele nostru
așa încât filajul care are loc și utilizarea acelor informații
sunt justificate în mod democratic.
Suntem toți activiști acum,
ceea ce înseamnă că fiecare are motive să se teamă de filaj.
Dar ca pe vremea lui Dr. Martin Luther King,
este ceva ce putem face în legătură cu asta.
Așa că vă rog să vă alăturați mie și haideți la treabă.
Vă mulțumesc.
(Aplauze)